《柏容种菊盛开招赏》
清代·郑珍

君之种菊用何法，几日化为璎珞云。能令我来坐花下，意静不珞一点尘。

当窗几枝更佳绝，布置妙与懒意亲。隐几自足如宵晨。

蛙黎叹晚何用好，此老屈强老不驯。群看神气淡如此，不知有秋何论春。

却恨与梅不相见，异时独立长悲辛。回头一笑百感失，梅花突出苍江滨。

金支铁干各心照，共识百鍊冰霜身。又怪梅花底入室，乃是坡老笔夺真。

坡老画梅寄真气，菊中岂无渊明魂。花香墨影混濛际，想见二老同清尊。

评诗要到清净境，绮语不许污秋痕。卷舌宁令被花恼，无使两公生笑瞋。

作者简介：（1806—1864）贵州遵义人，字子尹，号柴翁。道光十七年举人，选荔波县训导。咸丰间告归。同治初补江苏知县，未行而卒。学宗许郑，精通文字音韵之学，熟悉古代宫室冠服制度。有《礼仪私笺》、《轮舆私笺》、《说文新附考》、《巢经巢经说》、《巢经巢集》等。